Selvom der kun er 30-50 meter mellem redningsstigerne på havnen, så kan det alligevel være langt at svømme i rigtigt koldt vand med tøj på, samtidig med at man er forskrækket og bange.
Derfor kan det være en hjælp at opsætte tov eller kæder, der er spændt ud mellem redningsstigerne, som personer i nød kan gribe fat i. Det giver noget at hænge fast i, hvis kræfterne ikke rækker til at svømme hele vejen på én gang, eller hvis der er behov for at holde fast i noget, indtil hjælpen kommer frem. Husk, at I ved opsætning af tov og kæder skal tage højde for eventuel forskel i vandstanden.